[{"text_idx": "#000001", "text": "Ajavahemikus 09.detsember kuni 15.detsember toimus kokku veerandfinaalides neli kohtumist RHL karikavo\u0303istluste raames, pa\u0308a\u0308semaks la\u0308hemale \u201criigipirukale\u201d ehk siis Eurofasteners Karikale. Na\u0308dalasse kuulus u\u0308ks tasava\u0308gine andmine, kus vo\u0303itja selgus napis, u\u0308he-punktilises paremuses. Samas, olid u\u0308leja\u0308a\u0308nud kolm ma\u0308ngu sedavo\u0303rd u\u0308hepoolsed, et sellist u\u0308lekaalu ei osanuks ennustadagi. Samuti nihutati punktirekordit ja kaugvisete rekordit."}, {"text_idx": "#000002", "text": "Esimene veerandfinaalma\u0308ng toimus 10.detsember 2019 kell 20.30 O\u0303isma\u0308e Sportma\u0308ngude Hallis, kui LakiLakid vo\u0303o\u0303rustasid BC Sulevi vo\u0303istkonda. LakiLakid sulevlasi ei hellitanud, ja esimese poolajaga tehti vahe sisse. Samas, puudusid BC Sulevil 2/3-ndikku \u201cpo\u0303hikahuritest\u201d, ehk Kuiv ja Trutsi, mis oleks vo\u0303inud tulemuse viisakamana hoida. Seisuga 97-53 (19-7, 26-11, 23-22, 29-13) liikusid o\u0303nneku\u0308tid karikavo\u0303istluste poolfinaali."}, {"text_idx": "#000006", "text": "Kokkuvo\u0303tvat videot ma\u0308ngust vo\u0303ite nautida SIIT."}, {"text_idx": "#000008", "text": "Vo\u0303itjate poolel na\u0308itasid mehed, et lisaks lihtsalt skoorimisele, suudetakse kaugeltki hea protsendiga tabada. Rauno Rohtmets to\u0303i 16 punkti (sh. 4 kaugviset), Taavi Mu\u0308u\u0308rsepp 15 punkti (sh. 2 kaugviset), Egert Eenloo 13 punkti (sh.3 kaugviset) ja Andry No\u0303mmsalu 9 punkti (sh. 3 kaugviset). Ehk kogu vo\u0303istkonna peale 12 kaugviset foorwardslaste 1 kaugviske vastu. Foorwardslaste niigi kasina punktisaagi juures oli ainuke ohtlik ma\u0308ngija eurofasteneersidele Mark Metsla, kes kogus ainsana kahekohalise punktisaagi \u2013 14 (sh. vabavisked 8-st 8)."}, {"text_idx": "#000009", "text": "Ja nu\u0308u\u0308d ma\u0308ngust, mis muutis ajalugu! Selle ma\u0308ngu \u201cno\u0308o\u0308bime\u201d lahti natuke pikema u\u0308levaatega, ja siin saab pa\u0308evakangelane o\u0303igustatult ta\u0308helepanu."}, {"text_idx": "#000010", "text": "15.12.2019 kell 17.00 Kristiine Sportma\u0308ngude Majas hakkasid juhtuma asjad, mida ei oskagi kohe so\u0303nadesse panna. Kohtunike paari, Janek Ku\u0308ppari ja Aleksei Mohovi \u201ckohtumo\u0303istmisel\u201d pidasid u\u0308he hullumeelse vastasseisu KK Pelgulinn ja BC Smsraha. Vo\u0303istkonnad, kes alles 2 na\u0308dalat varem olid po\u0303hiturniiri raames mo\u0303o\u0303tu vo\u0303tnud, ja toona vo\u0303itsid pelgulinlased skooriga 81-54. Antud karikama\u0308ng oli aga hoopis \u201cteisest puust\u201d, sest tundus, justkui KK Pelgulinn pani a\u0308ra ko\u0303ik visked, mis sooritati, ja pani ka a\u0308ra visked, mida ei sooritanud. Samas, oli BC Smsrahal \u201cpotil\u201d korralik kaas peal, ehk visked kas keerasid va\u0308lja, vo\u0303i tabasid korviro\u0303nga \u201ckontsu\u201d, ning kaitse u\u0308le vo\u0303is ka nuriseda!"}, {"text_idx": "#000011", "text": "Esimest veerandit alustas pa\u0308evakangelane Margus Unt tabava kaugviskega. Ja kes oleks vo\u0303inud arvata, et see ei ja\u0308a\u0308gi tema viimaseks kaugviskeks. Herbert Ving u\u0308tleks selle peale \u201ckae o\u0303udu!\u201d. Kiirelt sai KK Pelgulinn 15-0 spurdiga edu, kusjuures pa\u0308evakangelane lo\u0303petas selle spurdi oma teise kaugviskega. Ent edu kasvas veelgi. BC Smsraha visked ei jo\u0303udnud kuidagi la\u0308bi korviro\u0303nga, ja tuli vaid loota pelgulinlaste eksimustele. Kokkuvo\u0303ttes vo\u0303itsid pelgulinlased seti 23-10."}, {"text_idx": "#000012", "text": "Teise veerandi esimene pool oli rahulik, aga siiski dikteeris taas koduvo\u0303istkond asjade kulgemist. Visati igalt poolt, ja iga mees. BC Smsraha ei visanud palju va\u0308hem, aga tabavusprotsent oli oluliselt va\u0308iksem. Veerandi seitsmendal minutil leidis pa\u0308evakangelane end taas kaugviske joone tagant, ja kuigi rahameeste vo\u0303istkonna liige Erwin Aal jo\u0303udis kaitses jaole, suutis Unt ikkagi kaugviske tabada, seekord veaga, pa\u0308eva kolmanda siis. Sellest kaugviskest algas ka uus 15-0 spurt, mille sisse mahtusid veen Undi neljas, viies, ja kuueski kaugvise. 32-7 seisuga vo\u0303itis KK Pelgulinn ka selle veerandi, ja pikemale pausile seisul 55-17!"}, {"text_idx": "#000013", "text": "Kolmandal veerandil hakkas BC Smsraha ka rohkem sisse saama, aga KK Pelgulinna hoog ei raugenud. Sellel veerandil \u201csa\u0308ttis\u201d Unt oma seitsmenda, kaheksanda, u\u0308heksanda ja ku\u0308mnendagi kaugviske rahameeste korvi, ja vo\u0303istkonnaga tehti tasava\u0308gisema alguse- ja lo\u0303puosa vahele 24-2 spurt. Setivo\u0303it taas suure u\u0308lekaaluga pelgulinlastele, 37-14."}, {"text_idx": "#000014", "text": "Viimase veerandi eel oli seis juba 92-31, ning vo\u0303inuks arvata, et vo\u0303etakse rahulikumalt. Pidureid pa\u0308ris tallama ei hakatud, pigem lasti gaasi maha. BC Smsraha kaugvisked hakkasid samuti lo\u0303puks sisse kukkuma, ent hilja, kuna ma\u0308nguaeg hakkas otsakorrale saama, ja pa\u0308evakangelane Unt pu\u0308u\u0308dis u\u0308ksi vo\u0303istelda rahameeste vastu, sopsates viimasel veerandil oma u\u0308heteistku\u0308mnenda, kaheteistku\u0308mnenda, ja ma\u0308ngu viimaste korvidena kolmeteistku\u0308mnenda ja neljateistku\u0308mnendagi kaugviske! Viimasegi minimats\u030ci vo\u0303itis seega KK Pelgulinn, ning kogu ma\u0308ngu skooriga 117-47 (23-10, 32-7, 37-14, 25-16)."}, {"text_idx": "#000015", "text": "Vo\u0303itjate poolel Liiga rekordeid tuulutanud Margus Unt kogus kokku 52 silma (sh. 14 kaugviset), vanameister Ted Abel lisas kontosse 18, noormeister Mairold Vister 17 ja veel u\u0308ks vanameister, Andres Kollo, 10 punkti. Meeskondlik rekord kaugvisetes u\u0308letati KK Pelgulinna poolt, ning alates 15.12.2019 on see number 20. Musta pa\u0308eva u\u0308le elama pidanud BC Smsraha poolt said kahekohalise panusega hakkama, ja pelgulinlastele tugevalt vastupanu osutasid Raimzan Hamidov 12 punktiga ja Igor Teterin 10 punktiga."}, {"text_idx": "#000016", "text": "Tuleb ka a\u0308ra mainida, et antud ma\u0308ngu u\u0308ks kohtunikest, Aleksei Mohov, omab to\u0303ena\u0308oliselt Eesti ko\u0303ikide liigade rekordit 22 tabatud kaugviskega 2013 aastast, kuid viimasel paaril hooajal pole keegi peale Margus Unt`i 14 kaugviset ma\u0308ngus tabanud."}]